Държавен вестник, бр. 11, 2010 г., стр. 34

СТР.  34	
Д Ъ Р Ж А В Е Н  В Е С Т Н И К 	
БРОЙ  11
НАРЕДБА № 4
от 25 януари 2010 г.
за утвърждаване на медицински стандарт 
„Микробиология“
Чл. 1. (1) С тази наредба се утвърждава 
медицинският стандарт „Микробиология“ съ­
гласно приложението.
(2) С медицинския стандарт по ал. 1 се 
определят минимални изисквания към лицата 
по чл. 2, които извършват дейности по мик­
робиология.
(3) В изрично посочените в приложението 
случаи наредбата се прилага и за лаборатори­
ите на регионалните инспекции за опазване и 
контрол на общественото здраве.
Чл. 2. Микробиологичните изследвания се 
извършват от:
1. самостоятелни медико-диагностични 
лаборатории;
2. микробиологични лаборатории на лечебни 
заведения за извънболнична помощ;
3. микробиологични лаборатории на лечебни 
заведения за болнична помощ, диспансери и 
диализни центрове;
4. лаборатории на Националния център по 
заразни и паразитни болести.
Чл. 3. Вътрешните актове на органите на 
управление на лечебното заведение и догово­
рите за оказана медицинска помощ, сключвани 
от лечебните заведения, не могат да съдържат 
разпоредби, които определят по-ниско качество 
на осъществяваната дейност по микробиология 
от установеното с изискванията на тази наредба.
Заключителни разпоредби
§ 1. Указания по прилагането на тази наредба 
се дават от министъра на здравеопазването.
§ 2. Контролът по изпълнение на наредба­
та се осъществява от Изпълнителна агенция 
„Медицински одит“, регионалните центрове по 
здравеопазване и органите на управление на 
лечебните заведения.
§ 3. За нарушение или неизпълнение на 
задълженията по тази наредба виновните лица 
се наказват по реда на Закона за лечебните 
заведения и Закона за здравето.
§ 4. Наредбата се издава на основание чл. 6, 
ал. 1 от Закона за лечебните заведения.
Министър: Б. Нанев
Приложение 
към чл. 1, ал. 1 
МЕДИЦИНСКИ СТАНДАРТ 
„МИКРОБИОЛОГИЯ“
I. Определение
Микробиологията е самостоятелна медицинска 
специалност и научна дисциплина, която чрез 
количествени и качествени методи на изследване 
осигурява необходимата информация за етиоло­
гична диагноза на инфекциите и инфекциозните 
болести, определя антимикробната активност на 
лекарствените продукти, контролира динамиката 
на болестния процес, ефективността на лечението, 
ефективната профилактика, както и на оценката 
на степента на възстановяване на здравето.
Микробиологията е специалност с преобла­
даваща клинико-диагностична насоченост, която 
по клинични и лабораторни критерии поставя 
етиологичната диагноза и определя прогнозата, 
етиотропната терапия и профилактика при всички 
инфекциозни заболявания и инфекции, колониза­
ция и носителство.
Микробиологичните изследвания са обективни 
по своя характер, което е една от причините за 
непрекъснатото увеличаване на броя на извърш­
ваните изследвания. Бързото развитие на микро­
биологията като специалност и на лабораторната 
технология водят до непрекъснато въвеждане на 
нови показатели, както и на методи и апарату­
ра за тяхното изследване. Поради опасност за 
здравето на персонала и населението и поради 
възможността за епидемично разпространение на 
инфекциите всички изследвания за доказване на 
инфекциозни причинители могат да се извършват 
само в лаборатории при спазване разпоредбите 
на този стандарт.
II. Квалификация и задължения на персонала
1. Квалификация на персонала.
1.1. Лабораториите, които извършват микро­
биологични изследвания, се ръководят от лекар с 
призната специалност „Микробиология“. 
1.2. Лекарите и биолозите, които работят в ла­
бораторията, трябва да са с призната специалност 
„Микробиология“.
1.3. В лабораторията могат да работят лекари 
и биолози, които нямат придобита специалност 
„Микробиология“. В рамките на три години от 
започване на работа в лабораторията тези лица 
трябва да бъдат зачислени за придобиване на 
специалност „Микробиология“.
1.4. Медицинските лаборанти, които работят в 
лабораторията, трябва да са с образователно-ква­
лификационна степен „професионален бакалавър“ 
или с приравнената на нея степен „специалист по“. 
В лабораторията могат да работят и медицински 
лаборанти, които имат диплома за полувисше или 
средно специално образование.
1.5. Лабораторните работници, които работят 
в лабораторията, трябва да притежават най-малко 
основно образование.
2. Задължения на персонала.
2.1. Ръководителят на лабораторията участва 
пряко в диагностично-лечебния процес под формата 
на редовни визитации (ежедневно, а при необходи­
мост и по-често) в клиничните структури с висок 
риск, заболеваемост и смъртност от нозокомиални 
инфекции. При пациенти със (или с подозрение 
за) синдром на системна възпалителна реакция 
и/или сепсис ръководителят на лабораторията:
2.1.1. организира и следи за правилното от ме­
тодологична гледна точка назначаване и взимане 
на материали за микробиологични изследвания;
2.1.2. взема участие в решението за назначаване 
и провеждане на емпирична антибактериална/
антимикотична терапия;